Source: http://et-nos.de/2017/04/14/cukorbetegek-helyzete-nemetorszagban/
Timestamp: 2020-04-01 22:49:39+00:00

Document:
A cukorbetegek helyzete Németországban - et-nos
A cukorbetegek helyzete Németországban
Zsuzsanna 14/04/2017 A cukorbetegek helyzete Németországban2017-04-14T13:07:46+00:00 Egészség No Comment
Új iDiabetes érzékelő
A CNBC hírei szerint az Apple az új iDiabetes szenzor kifejlesztésén dolgozik, amit minden Smartphone használónak lehetősége lesz használni. Az Apple Watch óra funkciója pedig kibővül.
De milyen a cukorbetegek helyzete Németországban, hogyan történik a rokkantsági fokozatba való besorolás, és mit fizet a biztosító? Erről és még több információról olvashatsz a cikkben.
Az Apple fejlesztése
Az informatikai nagyvállalat orvosbiológiai technikusok és a cukorbetegség szakembereivel karöltve azon dolgozik, hogy kidolgozza a cukorszint mérő programot a mobiltelefonokra. Rajiv Kumar diabétesz szakértő, a Stanford gyerekosztályának vezetője, kifejlesztett egy olyam mérő rendszert, amely az Apple HealthKit adapterét adatok hordozására használja.
A cukorbetegek bőre alá először egy szenzort ültetnek, amely a vércukorszint adatait az iPhone vagy iPad programjának közvetítette. És innen jutnak az adatok a kezelőorvos tudomására. A jövőben egyre fontosabb szerepet kap az Apple Watch óra, amely a test több funkciójáról képes majd helyzetjelentést adni.
Jelenleg a specialisták olyan mikro műszerek kifejlesztésén dolgoznak, amelyek beültetve a páciens szervezetébe képesek az idegek elektromos befolyásolására. Ezzel szeretnék olyan krónikus betegségek kezelését megoldani, mint a cukorbetegség, ízületi gyulladás és asztma.
A cukorbetegség rokkantsági fokozatba való besorolása Németországban
Németországban a rokkantsági fokozatok (Grad der Behinderung- GdB) 0-100 skálán helyezkednek el, attól függően, hogy a testi és szellemi funkciók mennyire jelentősen károsodott huzamosabb időre (§ 2 SGB IX). Ez alapján ítélik meg tehát, hogy a testi, lelki, szellemi és szociális korlátok mennyire hatnak ki egy ember egészséges társadalmi életére. A GdB 50 értéktől számít valaki súlyosan fogyatékosnak.
Rokkantsági fokozatok
Egy egészség károsodásának megállapítását a szociális kárpótlási törvény egészségügyi ellátás rendelete szabályozza (Teil 2 SGB IX, VersMedV).
GdB 0 besorolásúak azon cukorbetegek, akiknél a terápia során nem képződik hipoglikémia, és az egészséges életvezetés nem veszélyeztetett.
GdB 20 a nehézségi fokozata annak a cukorbetegnek, akiknél kialakulhat hipoglikémia, és ez az élet bizonyos területeire negatív hatással van.
GdB 30-40 rokkantsági fokozatba sorolható az a beteg, akinél a terápia során kialakulhat hipoglikémia, minden nap dokumentált vércukorszint mérést kell magán végeznie, és korlátozva van az élet bizonyos területein.
GdB 50 legsúlyosabb fokozatba tartoznak azon cukorbetegek, akik naponta legalább három inzulin injekciót kapnak, ahol az inzulin adag a vércukorszinttől, az étkezéstől és testi megterheltségtől függően változik, és ez nagymértékben korlátozza az egészséges életvezetést. A vércukorszint mérésnek és inzulin beadásnak (inzulin pumpa is) dokumentálva kell lennie.
Rendellenes anyagcserezavarok növelhetik a rokkantsági fokozat mértékét. Az össz GdB értéket pedig minden egyes adott interferencia figyelembe vételével állapítják meg. Például, ha valaki GdB 40-el rendelkezik, de hozzáadódik még egy GdB 10, ez nem jelenti azt, hogy összesen a GdB 50 besorolásba tartozik. Marad ugyanúgy a Gdb 40 kategóriában. Azt pedig hogy fennáll-e a nehézrokkantság, a bíróság dönti el.
Minden vércukorszint mérést és inzulin beadást dokumentálni kell. A hatóságok általában 3-6 hónappal visszamenőleg kérik az adatokat. A DIABASS szoftver digitális cukorszint mérés adattárolást tesz lehetővé.
A rokkantság megállapítását az illetékes ellátás hivatalnál (Versorgungsamt) kell kérelmezni. A dokumentált adatok és kérelem formanyomtatvány benyújtása után, kiértékelik a helyzetet és ítéletet hoznak. AGdB 50 fokozatú személyek súlyosan fogyatékos igazolványt (Schwerbehindertenausweis) kapnak.
A rokkantsági fokozat megállapításának díja
A rokkantsági fokozat megállapítása mindenki számára díjtalan. Abban az esetben, ha a hatóságok elutasítják, vagy alacsonyabb fokozatot állapítanak meg, az ítélet egy hónapon belül fellebbezhető. Ha ez is sikertelen, panaszt lehet tenni a szociális törvényszéken. Ez az eljárás is díjtalan és nem követel meg ügyvédi jelenlétet.
Ha mégis, a következő táblázat mutatja a hozzávetőleges költséget.
Szociális törvényszék Tartományi törvényszék Állami törvényszék
legalább: 60 EUR legalább: 70 EUR legalább: 120 EUR
maximum: 840 EUR maximum: 950 EUR maximum: 1.500 EUR
Rokkantsági adómentes átalányösszeg igénylése
Rokkantság esetén adómentes átalányösszeget lehet igényelni. Ez a rokkantsági fokozatok szerint a következőképpen alakul.
Fokozat Adómentes összeg
(Steuerfreibetrag)
GdB 25 -30 310,00 EURO
GdB 35 – 40 430,00 EURO
GdB 45 – 50 570,00 EURO
GdB 55 – 60 720,00 EURO
GdB 65 – 70 890,00 EURO
GdB 75 – 80 1.060,00 EURO
GdB 85 – 90 1.230,00 EURO
GdB 95 – 100 1.420,00 EURO
A §33b II EStG alapján ezek az összegek csak a GdB 50 fokozattól érvényesíthetőek. Kivételt képeznek azon esetek, melyekben a rokkant személynek törvényesen előírt nyugdíj vagy más juttatás jár, ha a rokkantság mozgásképtelenséghez vezetett, illetve ha az egy tipikus munkahelyi betegségen alapszik.
A cukorbeteg gyerekeknél 16 éves korig automatikusan tehetetlenségi állapotot (Hilfslosigkeit) állapítanak meg, és a fokozatot „H” megnevezéssel jelölik. Ez alapján a § 33b Abs. 3 EStG értelmében a szülők igénybe vehetik a megemelt adómentes átalányösszeget, ami 3.700 euró.
A § 145 SGB IX rész alapján a „H” jelzésű rokkantsági fokozat mellett ingyen igénybe vehető a tömegközlekedés. Ezen kívül adóteher csökkentést (az utazások költségeinek visszaigénylése) és különböző szociális kedvezményeket (kedvezményes belépők) lehet igényelni.
Mit fizet a biztosító?
A § 33 SGB V törvény rész kimondja, hogy az állami egészségbiztosítással rendelkező személyek igényelhetik az egészségügyi segédeszközöket a biztosítótól.
Az orvosnak csak akkor szabad felírnia az eszközöket, ha azok orvosilag szükségesek a páciens állapotának javulásához. Azonban, ha felírta, a biztosító fizeti az eszközök költségét és a páciens rendelkezésére bocsájtja azokat. Emellett a javítási, csere vagy változtatási költségeket is az egészségbiztosító veszi át.
Bizonyos egészségügyi eszközökre rögzített összeget (Festbetrag) ad meg a biztosító. A fellépő többletet a betegnek kell állnia. Rögzített összeget pedig nem az egyes eszközökre vagy márkákra adnak, hanem termék csoportokra.
Előfordulhat az is, hogy nem elég az orvosi recept egy egészségügyi eszköz megszerzésére. Az egészségbiztosító orvosi szolgálatának (MDK) ugyanis jogában áll, hogy a receptet felülvizsgálja, és eldöntse, hogy az eszközre valóban szükség van, vagy nincs. Egy inzulin pumpa vagy tolószék rendelkezésre bocsájtásának útjába állhatnak azzal az érvvel, hogy más terápiás lehetőségeket is ki kell próbálni, mielőtt ezeket az orvosi eszközöket megigényli az ember.
Az egészségbiztosító köteles a készleten lévő orvosi eszközöket a beteg rendelkezésére bocsájtani. Például lehetőség van inzulinpumpát kölcsönözni. Minden esetben megvizsgálja a biztosító, hogy nincs-e más olcsóbb eszköz, amely ugyanannak a célnak megfelelne.
Magán egészségbiztosítás esetén csak akkor fedezik a biztosítók az orvosi eszközök költségeit, ha az benne szerepel a biztosításban. Ha a szerződésben nincs ez a szolgáltatás megjelölve, az eszköz költségeit a saját pénzedből kell állnod. Kivételes esetekben meg lehet próbálni a bíróság előtt behajtani a beszerzési és anyagköltségek összegét.
http://et-nos.de/2017/04/14/cukorbetegek-helyzete-nemetorszagban/https://i2.wp.com/et-nos.de/wp-content/uploads/2017/01/Független-marad-az-SPD.png?fit=1000%2C400https://i2.wp.com/et-nos.de/wp-content/uploads/2017/01/Független-marad-az-SPD.png?resize=150%2C150 2017-04-14T13:07:46+00:00 ZsuzsannaEgészségcukorbetegség,iDiabetes érzékelőÚj iDiabetes érzékelő A CNBC hírei szerint az Apple az új iDiabetes szenzor kifejlesztésén dolgozik, amit minden Smartphone használónak lehetősége lesz használni. Az Apple Watch óra funkciója pedig kibővül. De milyen a cukorbetegek helyzete Németországban, hogyan történik a rokkantsági fokozatba való besorolás, és mit fizet a biztosító? Erről és még több információról...ZsuzsannaZsuzsanna zsuzsi_09@yahoo.deSubscriberet-nos
cukorbetegség, iDiabetes érzékelő
« Szokások Németországban
Telematik: kedvezmény kezdő autósoknak »

References: bíróság 
 §33
 § 33
 § 145
 § 33
 bíróság